|Zločin na sídlisku|
|datum / id||23.03.2017 / 477674||Vytisknout ||
|autor||upupa|
|kategorie||Miniatury prozaické|
|téma||Přírodní|
|upřesnění kategorie||vn|
|zobrazeno||207x|
|počet tipů||6|
|v oblíbených||0x|
|zařazeno do klubů||Dílo není v žádném klubu.|
|Prolog|
nnn
|Zločin na sídlisku|
ZLOČIN NA SÍDLISKU
Stalo sa niečo neuveriteľné. Bordel z potoka obtekajúceho sídlisko sa náhle ocitol na brehu. Kto to mohol spraviť? A kedy, veď večer bol ešte na svojom mieste, kam patrí. Lebo však kam patrí bordel? Do potoka, nie? Leží tam už celé veky.
Náhle sa ocitol vonku na súkromnom pozemku. Hneď pri tabuli PRIVAT. Pozemok patrí majiteľom garáží. Teraz ako majú jazdiť? Po plastových fľašiach? Po pneumatikách? Dokonca sa tam ocitla i jedna kompletná posteľ i s matracmi nasiaknutými vodou. Čo tým chcel páchateľ naznačiť?
Trestné oznámenie nedalo na seba dlho čakať. Polícia hneď začala pátrať. Nevideli ste niekoho...? A tak ďalej. Neviete, kto to...? A tak ďalej. Nedalo sa nič robiť, bolo treba odpečatiť kamerové záznamy. A tu, čuduj sa svete!
V skorých ranných hodinách, v nedeľu a v júni, keď už je o tretej ráno ako-tak vidno, muž v maske vtrhol na miesto činu. Na nohách rybárske galoše a cez tvár šatku ako terorista, vrhol sa na bezbranné odpadky. Z pohybov bolo vidno, že ide o profíka vycvičeného na túto činnosť – bez milosti vyhadzoval pneumatiky na breh, plastové fľaše napchal do žltých mechov a starý šporák, vari dedičstvo po našich otcoch, vytiahol von, na breh, i s úbohou ondatrou, čo sa v ňom zahniezdila. Premohol aj bobriu stráž, ktorá si naprieč potokom stavala hrádzu. A čo chcel povedať tou posteľou? Vari nejaký symbol? Policajný psychológ to prečítal ako: Nespite na vavrínoch, vyspite sa v potoku! Pohoršené obyvateľstvo sa právom dožaduje odškodnenia.
Mesto potom na vlastné náklady odviezlo odpadky do zberných surovín, odkiaľ ich okamžite vrátili, keďže pochádzajú z trestnej činnosti. Tak stúpli náklady na ich odstránenie na dvojnásobok a mesto bude požadovať úhradu. Vrátili ich na pôvodné miesto – do potoka. Súkromní majitelia pozemkov pochopiteľne zabránili uskladneniu tam, kam ich vyvrhol terorista. Takže sú na svojom mieste a ondatry a bobry sa môžu vrátiť späť do svojich domovov. Kto však zaplatí tie strašné škody na majetku? Nehovoriac o morálnej ujme, tá je nevyčísliteľná.
Psychologický policajt medzitým vykreslil profil páchateľa. Mohlo by ísť o duševne narušeného jedinca – samotára, ktorý neznesie pohľad na odpadky v potoku. My ostatní ho znesieme, čo je znak nášho duševného zdravia. To dá rozum. Bude ešte dlho trvať, než títo zločinci z našich radov budú pochytaní a uväznení. Dúfajme, že sa dožijeme doby, keď potoky budú plné odpadkov až po vrch a žiadna ruka zločinca sa ich nedotkne.
|Sdílejte dílo:|
Názory čtenářů (Zobrazit smazané)
|< < > >|
|20.04.2017 06:57:39||upupa|
Irónia je spôsob, ako prežiť realitu. Vďaka za komentár.
|19.04.2017 14:06:53||Lakrov|
Po celou dobu čtení, až skoro do konce, trochu tápu, než mi dojde ta ironie, kterou ale na konec oceňuju. Tip.
|27.03.2017 20:38:17||upupa|
V obci to asi ide. Je to predsalen akosi "doma". V okresnom meste je to nikoho, vlastne mestské, tak nech sa mesto stará, nie? Zrovna som odfotil na mojom obľúbenom mieste, kilometer od mesta, kde nikto nechodí, desivý vývoz smetí. Dal som to na jeden server, ale nikoho to príliš neprekvapuje, špina v prírode je normálna. Stavím sa, že by som to hovädo vypátral do hodiny! Nie je problém, je jasné, že to vyviezol pracháč na terénnom aute s korbou, ktorý v blízkej dedine prerába chalupu - taký je asi tak jeden z celej dediny, použil navyše vzácny typ izolácie, je drahá a má špeciálne použitie, takže žiadny problém tú sviňu vypátrať. LENŽE! Čo by sa mu asi tak stalo? No nič! Vôbec nič! V tomto režime vôbec nič!
|26.03.2017 21:33:23||Dodola|
U nás v obci se každé jaro potoky čistí, budu to muset nahlásit :-(
|23.03.2017 14:56:15||upupa|
Určite by zasiahla, keby bolo dotknuté súkromné vlastníctvo.
|23.03.2017 09:57:19||aleš-novák|
ale věřím, že policie vytrvale pracuje na sniživání takovéto trestné činnosti...
|23.03.2017 09:34:03||upupa|
Absurdita je zdanlivá - presne tak!
V centre mesta pri lidli je ďalší inšpiratívny potok. Hlavne, že máme na mraky nových lavičiek pri najfrekventovanejšej ceste, sedieť by mohli na nich leda feťáci-ropáci.
|23.03.2017 09:18:41||K3|
:( ?
|23.03.2017 08:34:57||aleš-novák|
absurdita jen zdánlivá...
|23.03.2017 08:21:38||agáta5|
Ká, no já bych řekla, že se to skutečnosti blíží :(
|< < > >|
Všechny kritiky na jednu stránku
Kritiky a názory mohou přidávat pouze registrovaní uživatelé.